EELNÕU

14.11.2025

**Elektrituruseaduse ja teiste seaduste muutmise seadus**

**§ 1.** **Elektrituruseaduse muutmine**

Elektrituruseaduses tehakse järgmised muudatused:

**1)** paragrahvi 1 lõiget 2 täiendatakse pärast sõna „põhimõtet“ tekstiosaga „, et tagada kindel, usaldusväärne, efektiivne, konkurentsivõimelise lõpphinnaga ning keskkonnanõuetele ja tarbijate vajadustele vastav elektrivarustus“;

**2)** paragrahvi 3 punktis 14 asendatakse tekstiosa „tarbib, salvestab või müüb elektrienergiat, mis on toodetud tema omandis oleval kinnistul“ tekstiosaga „toodab, tarbib, salvestab, jagabvõi müüb elektrienergiat“;

**3)** paragrahvi 211 punkt 1 muudetakse ja sõnastatakse järgmiselt:

„1) tootja, agregaator või energiasalvestusüksusi omav elektriettevõtja, kelle Eestis asuvate elektrijaamade või energiasalvestusüksuste võrku antav netovõimsus koos temaga ühte kontserni kuuluvate turuosaliste Eestis asuvate elektripaigaldiste võrku antava netovõimsusega kokku on suurem kui 90 MW;“;

**4)** paragrahvi 211 tekst loetakse lõikeks 1 ning täiendatakse lõikega 2järgmises sõnastuses:

„(2) Kui käesoleva paragrahvi lõike 1 punktis 1 nimetatud tootja, agregaator või energiasalvestusüksusi omav elektriettevõtja kuulub kontserni, siis käsitatakse nende hulgast elutähtsa teenuse osutajana kontserni lõikes seda kontserni kuuluvat ettevõtjat, kelle võrku antav netovõimsus kokku on suurim, juhul kui kontsernisiseselt teisiti ei otsustata.“;

**5)** paragrahvi 212 lõige 1 muudetakse ja sõnastatakse järgmiselt:

„(1) Tootja, kes on käesoleva seaduse § 211 punkti 1 tähenduses elutähtsa teenuse osutaja, kelle ühel territooriumil asuva elektrijaama netovõimsus on suurem kui 200 MW, peab tagama teenuse toimepidevuseks vajaliku päästetöö tegemise oma territooriumil ja selleks vajaliku päästeüksuse olemasolu.”;

**6)** paragrahvi 212 täiendatakse lõikega 21 järgmises sõnastuses:

„21) Käesoleva paragrahvi lõikes 1 nimetatud päästeüksuse olemasolu ei ole kohustuslik, kui elutähtsa teenuse osutaja puhul on täidetud vähemalt üks järgmistest tingimustest:

1) elutähtsa teenuse osutaja omab ainult energiasalvestusüksusi;

2) elutähtsa teenuse osutaja on agregaator;

3) elutähtsa teenuse osutaja kasutab tootmisel ainult taastuvenergia tehnoloogiaid.“;

**7)** paragrahvi 39 lõiget 1 täiendatakse punktiga 12 järgmises sõnastuses:

„12) arendab elektriturgu tagades elektri kättesaadavuse võimalikult soodsa lõpphinnaga ja ühiskonna vajadustele vastava varustuskindlusega;”;

**8)** paragrahvi 39 lõige 22 muudetakse ja sõnastatakse järgmiselt:

„(22) Süsteemihaldur koostab käesoleva seaduse § 72 lõikes 63 sätestatud liitumistasu alusel liitunud liituja suhtes kohalduva tootmissuunalise võimsuse piiramise hüvitamise metoodika ja esitab selle enne kehtestamist turuosalistele avalikule konsultatsioonile.“;

**9)** paragrahvi 42 lõike 3 punkt 9 tunnistatakse kehtetuks;

**10)** paragrahvi 42 lõiget 3 täiendatakse punktiga 11 järgmises sõnastuses:

„11) võrguteenuse osutamiseks ja kasutamiseks kohaldatavad julgeolekunõuded riist- ja tarkvarale, teavitamiskohustuse ulatus ning selle kohustuse täpsemad nõuded, täitmise tähtaeg ja teavituse esitamise kord ning kasutusloa taotlemise kohustuse ulatus, täpsemad nõuded, menetluse tähtaeg ja kord ning kasutusloa tähtaja erisused.“;

**11)** paragrahvi 42 lõike 4 punkti 6 täiendatakse pärast sõna “teavitamise” tekstiosaga “ning üldteenuse osutamiseks müüja leidmise konkursi korraldamise”;

**12)** paragrahvi 423 lõikes 2 asendatakse tekstiosa „Komisjoni kliima-, keskkonnakaitse- ja energiaalase riigiabi suuniseid“ tekstiosaga „Liidu riigiabi reegleid“;

**13)** paragrahvi 424 lõige 1 muudetakse ja sõnastatakse järgmiselt:

„(1) Käesoleva seaduse §-de 422 ja 423 alusel rakendatud mehhanismi rahastamise kulud kannavad tarbijad proportsionaalselt nende poolt tippnõudluse perioodil tarbitud elektrienergia kogusega. Tippnõudluse periood määratakse kindlaks käesoleva paragrahvi lõike 9 alusel kehtestatud määruses.“;

**14)** paragrahvi 424 lõike 2 teist lauset täiendatakse pärast tekstiosa „kalendriaastal,“ sõnadega „kalendriaasta tippnõudluse perioodidel“;

**15)** paragrahvi 424 lõiget 3 täiendatakse pärast sõna „nende“ sõnadega „tippnõudluse perioodidel“;

**16)** paragrahvi 424 lõike 4 esimest lauset täiendatakse pärast tekstiosa „kilovatt-tunni kohta,“ tekstiosaga „mis on tarbitud tippnõudluse perioodil,“;

**17)** paragrahvi 424 lõiget 5 täiendatakse pärast sõna „kaudu“ sõnadega „tippnõudluse perioodil“;

**18)** paragrahvi 424 lõiget 6 täiendatakse pärast sõna „esitavad“ sõnadega „tippnõudluse perioodil“;

**19)** paragrahvi 424 täiendatakse lõikega 9 järgmises sõnastuses:

„(9) Valdkonna eest vastutav minister kehtestab määrusega tippnõudluse perioodi lähtudes elektrisüsteemi koormuse sesoonsest ja ööpäevasest jaotusest ning varustuskindluse tagamise eesmärgist.“;

**20)** paragrahvi 427 täiendatakse lõikega 8 järgmises sõnastuses:

„(8) Salvestusperioodi vältel elektrivõrgust energiasalvestusüksusesse salvestatud elektrienergia eest ei võeta samal perioodil elektrivõrku tagastatud elektrienergia koguse ulatuses käesoleva paragrahvi lõikes 4 nimetatud tasu, kui on täidetud vähemalt üks käesoleva seaduse § 592 lõike 10 punktides 1–4 nimetatud tingimustest.”;

**21)** seadust täiendatakse §-iga 431 järgmises sõnastuses:

**"§ 431. Riskimaandusstrateegia**

„(1) Riskimaandusstrateegia on meetmete süsteem, mille eesmärk on vähendada või kontrollida hinnakõikumistest, tururiskidest või muudest ebakindlustest tulenevaid finantsriske, mis võivad mõjutada elektri ostjaid või müüjaid.

(2) Tarnija tagab  tähtajalise fikseeritud elektrihinnaga lepingu pakkumisel asjakohase riskimaandusstrateegia abil elektrienergia hulgimüügihindade muutumisega kaasnevate riskide maandamise, säilitades samal ajal lühiajalistel turgudel likviidsuse ja reageerides turu hindadele, et vähendada tarnehäirete ohtu.

(3) Riskimaandusstrateegias võetakse arvesse turu struktuuri, tarnija suurust ning tema juurdepääsu oma toodangule, kapitalisatsiooni ja sõltuvust hulgimüügituru hindade muutumisest.“;

**22)** paragrahvi 44 lõike 41 kolmas lause muudetakse ja sõnastatakse järgmiselt:

„Kui võrguettevõtja elektrienergiat ise ei müü, korraldab ta elektrituru toimimise võrgueeskirjas sätestatud tingimustel konkursi, et leida teenuse osutamiseks müüja, eelistamata seejuures endaga seotud ettevõtjat.“;

**23)** paragrahvi 583 lõikes 4 asendatakse sõnad „tarbija elektripaigaldise siseselt“ sõnadega „tarbijate elektripaigaldiste piires, tingimusel et jagatud taastuvenergia toodetakse ja tarbitakse samal kinnistul ja sama liitumispunktiga seotud kodutarbijate või korteriühistu elektripaigaldise piires“;

**24)** paragrahvi 592 lõiget 1 täiendatakse pärast sõnu „taastuvenergia toetuste infosüsteemi haldamise põhjendatud kulu“ tekstiosaga „, §-s 1113 lõikes 31 nimetatud elektrienergia jagamiseks funktsionaalsuse loomise, haldamise ja andmete esitamisega seotud kulu“;

**25)** paragrahvi 65 täiendatakse lõigetega 13 ja 14 järgmises sõnastuses:

„(13) Jaotusvõrguettevõtja võimaldab paindlikku võrguga ühendamist tähtajaga, millisel juhul on võrguettevõtjal võrgulepingu alusel õigus piirata ja kontrollida elektrienergia võrku andmist ja võrgust võtmist (edaspidi *paindlik liitumine*). Paindlikku liitumist võimaldatakse tähtajaga ja piirkondades, kus võrgu võimsus uute ühenduste jaoks on piiratud. Paindlikku liitumist võimaldatakse tähtajatult piirkondades, kus võrgu arendamine ei ole võrguettevõtja hinnangul optimaalne või kui turuosaline on võrguettevõtjaga tähtajatus paindlikus liitumises kokku leppinud.

(14) Jaotusvõrguettevõtja ei tohi käesoleva paragrahvi lõikes 13 nimetatud piirkonnas planeeritud võrgutugevdustöid edasi lükata ja ta peab pärast võrgutugevdustööde lõpetamist võimaldama paindliku liitumise lepingu sõlminud tarbijal sõlmida tavalepingu, välja arvatud juhul, kui paindlik liitumine on tagatud tähtajatult.“;

**26)** paragrahvi 65 lõike 3 punkti 4 täiendatakse pärast sõna „edastamisvõimsus“ sõnadega „ja paindliku liitumise kokkulepet ei saavutatud“;

**27)** seadust täiendatakse §-dega 651 ja 652 järgmises sõnastuses:

„**§ 651. Nõuded võrgu riist- ja tarkvarale riigi julgeoleku tagamiseks**

(1) Võrguteenuse osutamiseks ja kasutamiseks tarvitatav riist- või tarkvara ei tohi ohustada riigi julgeolekut. Täpsemad nõuded riist- ja tarkvarale riigi julgeoleku tagamiseks kehtestatakse elektrisüsteemi toimimise võrgueeskirjas.

(2) Riigi julgeoleku ohustamiseks loetakse elektroonilise side seaduse § 873 lõikes 2 nimetatud asjaolude ilmnemist.

(3) Suure riskiga riist- või tarkvara hinnates arvestatakse muu hulgas elektroonilise side seaduse § 873 lõikes 3 loetletud teavet.

(4) Riigi julgeoleku tagamiseks on võrguettevõtja kohustatud teavitama võrgus kasutatavast riist- ja tarkvarast Tarbijakaitse ja Tehnilise Järelevalve Ametit.

(5) Käesoleva paragrahvi lõikes 4 nimetatud teavitamiskohustuse ulatuse ning täpsemad nõuded, kohustuse täitmise tähtaja ja teavituse esitamise kord kehtestatakse elektrisüsteemi toimimise võrgueeskirjas.

(6) Riigi julgeoleku tagamiseks on võrguettevõtja kohustatud taotlema võrgu riist- või tarkvara kasutamiseks loa (edaspidi *riist- või tarkvara kasutusluba*) Tarbijakaitse ja Tehnilise Järelevalve Ametilt.

(7) Riist- või tarkvara kasutusloa taotlemise kohustuse ulatuse, täpsemad nõuded, menetluse tähtaja ja korra ning kasutusloa tähtaja erisused kehtestatakse elektrisüsteemi toimimise võrgueeskirjas.

(8) Käesoleva paragrahvi lõigetes 5 ja 7 nimetatud elektrisüsteemi toimimise võrgueeskirja kehtestamisel arvestab Vabariigi Valitsus võrgu, selle riist- või tarkvara ning selle kaudu osutatava võrguteenuse olulisust ning neist tulenevaid võimalikke ohte riigi julgeolekule.“

**§ 652. Riist- või tarkvara kasutusloa menetlus**

(1) §65’1 lõikes 6  nimetatud riist- ja tarkvara kasutusloa taotluse esitamise tähtaeg määratakse kindlaks elektrisüsteemi toimimise võrgueeskirjas.

(2) Riist- või tarkvara kasutusloa taotluse saamisel küsib Tarbijakaitse ja Tehnilise Järelevalve Amet julgeolekuasutustelt ja Riigi Infosüsteemi Ametilt arvamuse, kas võrguettevõtja riist- või tarkvara kasutusloa taotluses nimetatud riist- või tarkvara ohustab riigi julgeolekut. Kui saadud arvamuse kohaselt võib riist- või tarkvara ohustada riigi julgeolekut, küsib Tarbijakaitse ja Tehnilise Järelevalve Amet enne võrguettevõtja riist- või tarkvara kasutusloa taotluse lahendamist kooskõlastuse Vabariigi Valitsuse julgeolekukomisjoni põhimääruses nimetatud organilt (edaspidi *haldusorgan*).

(3) Käesoleva paragrahvi lõikes 2 nimetatud kooskõlastamisel hindab haldusorgan, kas riist- või tarkvara kasutusloa taotluses nimetatud riist- või tarkvara kasutamine ohustab riigi julgeolekut. Haldusorgan võib kooskõlastamisel teha ettepaneku keelata riist- või tarkvara kasutusloa taotluses nimetatud riist- või tarkvara kasutamine või seada selle kasutamisele tingimused. Riist- või tarkvara kasutamise tingimus võib muu hulgas olla kasutamise tähtaeg, kasutamine teatud elektrivõrgu osades, funktsioonides või seadistustega.

(4) Arvestades käesoleva paragrahvi lõigetes 3 ja 4 sätestatuga, otsustab Tarbijakaitse ja Tehnilise Järelevalve Amet riist- või tarkvara kasutusloa taotluse rahuldamise, tingimusliku rahuldamise või rahuldamata jätmise.

(5) Riist- või tarkvarale, mis ei ohusta riigi julgeolekut, antakse kasutusluba kaheksaks aastaks. Riist- või tarkvarale, mis ohustab riigi julgeolekut, ei anta kasutusluba või antakse tingimuslik kasutusluba.“;

**28)** paragrahvi 67 täiendatakse lõikega 10 järgmises sõnastuses:

„(10) Käesoleva seaduse § 583 lõikes 4 nimetatud tarbimiskoha piires ja mõõtepunktide üleselt elektrienergiat jagades saldeeritakse kauplemisperioodil mõõtepunkti läbinud tootmis- ja tarbimissuunaline elektrienergia oma tarbeks toodetud taastuvenergia tarbijate vahel andmevahetusplatvormil süsteemihalduri arvelduspõhimõtetest juhindudes.“;

**29)** paragrahvi 70 lõige 8 muudetakse ja sõnastatakse järgmiselt:

„(8) Võrguettevõtja annab turuosalistele võrdsetel alustel teavet, mida on vaja tõhusaks juurdepääsuks võrgule ja võrgu kasutamiseks, sealhulgas jaotusvõrgu puhul teavet paindliku liitumise võimaluse kohta.“;

**30)** paragrahvi 72 lõike 4 teist lauset täiendatakse pärast sõna „sätestatut“ tekstiosaga “ning looma võrguettevõtjale stiimuli võtta elektrisüsteemi kulutõhusaks käitamiseks ja arendamiseks kasutusele paindlikkusteenused, sealhulgas tarbimiskaja ja energia salvestamise, järgides Euroopa Parlamendi ja nõukogu määruse (EL) 2019/943 artiklit 18“;

**31)** paragrahvi 751 lõige 4 tunnistatakse kehtetuks;

**32)** paragrahvi 761 lõigetes 2, 21 ja 22 ning § 762 lõigetes 1 ja 2 asendatakse sõna „riigihange“ sõnaga „konkurss“ vastavas käändes;

**33)** paragrahvi 761 täiendatakse lõigetega 24 ja 25 järgmises sõnastuses:

„(24) Üldteenuse osutaja konkursi kuulutab võrguettevõtja välja oma veebilehel.

(25) Käesoleva paragrahvi lõikes 2 sätestatud konkursi korraldamise kord kehtestatakse käesoleva seaduse § 42 lõike 4 alusel kehtestatud elektrituru toimimise võrgueeskirjas.“;

**34)** paragrahvi 762 täiendatakse lõigetega 3 ja 4 järgmises sõnastuses:

„(3) Üldteenuse osutamise üleminekul ühelt müüjalt teisele on senine üldteenuse osutaja kohustatud uuele üldteenuse osutajale edastama üldteenuse osutamisega seotud tarbijaandmed ja arveldusinfo, et tagada teenuse osutamise üleminek ilma tarbija lisategevuseta.

(4) Üldteenuse osutamise üleminekul ühelt müüjalt teisele on senine üldteenuse osutaja kohustatud esitama pärast teenuse osutamise lõppemist korrigeerivad arved kuni 12 kuu ulatuses nende arveldusperioodide eest, mille mõõteandmeid on võrguettevõtja korrigeerinud ning korrigeerimisperiood ulatus üldteenuse osutamise perioodi.”;

**35)** paragrahvi 871 lõike 4 esimene lause muudetakse ja sõnastatakse järgmiselt:

„Tootmise alustamiseks ettenähtud periood on avameretuuleparkide puhul kolm aastat ja muude tehnoloogiate puhul kaks aastat.“;

**36)** paragrahvi 871 täiendatakse lõikega 43 järgmises sõnastuses:

„(43) Käesoleva paragrahvi lõikes 4 nimetatud tootmise alustamise periood võib käesoleva paragrahvi lõikes 5 nimetatud liitumistaotluste puhul tootmistehnoloogia muutmise taotlemisega seonduvalt muutuda uues taotluses nimetatud tehnoloogia puhul samas lõikes 4 ette nähtud tootmise alustamise perioodi järgi. Tehnoloogia muutmine ei muuda käesoleva paragrahvi lõikes 4 nimetatud perioodi arvestamise algusaega.“;

**37**) paragrahvi 871 lõige 5 muudetakse ja sõnastatakse järgmiselt:

„(5) Liitumistaotluses toodud elektrienergia tootmise tehnoloogia muutmine on lubatud järgnevatel juhtudel:

1) enne 2025. aasta 13. juunit esitatud liitumistaotluste puhul tingimusel, et tehnoloogia muutmisega ei kaasne liitumislepingus sätestatud tootmissuunaline võimsuse suurendamine ning uus tehnoloogia on kütuse põletamisel, vesinikul või salvestusel põhinev elektritootmine;

2) pärast 2025. aasta 13. juunit esitatud liitumistaotluste puhul tingimusel, et tehnoloogia muutmisega ei kaasne liitumislepingus sätestatud tootmissuunaline võimsuse suurendamine.“;

**38)** paragrahvi 871 lõiget 62 muudetakse ja sõnastatakse järgmiselt:

„(62) Võrguettevõtja lükkab lõikes 6 sätestatud tasu rakendamist edasi juhul, kui tootmist ei ole alustatud muuhulgas käesolevas lõikes välja toodud turuosalisest sõltumatutel ja tõendatavatel põhjustel. Turuosaline on kohustatud nimetatud põhjustest viivitamata teavitama võrguettevõtjat. Turuosalisest sõltumatutel põhjustel tootmise alustamiseks antud ajapikendus ei või kokku ületada kolme aastat. Turuosalisest sõltumatu põhjus käesoleva lõike tähenduses on:

1) vääramatu jõud;

2) seadmete või materjalide tarne ning transpordi-  või logistikaga seotud viivitused võrreldes tarne- ja ostulepingutes kokkulepitud tähtaegadega;

3) ettenägematud muudatused geoloogilistes või pinnasetingimustes, arheoloogiliste leidude või kaitsealuste liikide avastamine, projekteerimistingimuste, planeeringu lähteseisukohtade või keskkonnamõjude hindamise programmis toodud tingimuste või uuringute programmi haldusorgani poolne täiendamine või ootamatute keskkonnaprobleemide ilmnemine pärast ehitusloa taotluse menetlusse võtmist, mis takistab või lükkab edasi tootmisseadme tähtaegset rajamist;

4) kolmanda osapoole esitatud vaie, kohtuvaidlus või ettekirjutus, mis takistab või lükkab edasi tootmisseadme tähtaegset rajamist;

5) muu käesolevas loetelus nimetamata tootjast sõltumatu ja tõendatud põhjus.“;

**39)** paragrahvi 871 täiendatakse lõikega 64 järgmises sõnastuses:

„(64) Käesoleva paragrahvi lõikes 6 nimetatud tasu ei kohaldata kuni 15 kW netovõimsusega tootmisseadme puhul.“;

**40)** paragrahvi 871 lõiget 7 muudetakse ja sõnastatakse järgmiselt:

„(7) Tootmissuunalise võrgulepingu sõlminud turuosaline, kes ei ole viimase kahe aasta jooksul käesoleva paragrahvi lõikes 4 nimetatud perioodi möödumisest arvates vähemalt 95 protsendi ulatuses oma võrgulepingujärgset tootmissuunalist võimsust kasutanud, tasub võrguettevõtjale mittekasutatava tootmissuunalise võrguühenduse 95-protsendilise võimsuse ulatuses tasu, mis arvutatakse lepingujärgse tootmisvõimsuse ja saavutatud võimsuse vahena, lähtudes käesoleva paragrahvi lõikes 6 nimetatud arvutamise põhimõttest. Nimetatud tasu ei rakendu mittekasutatava tootmissuunalise võrguühenduse võimsuse ning vajadusel sellele lisatud 5-protsendilise varuteguri ulatuses, mis on seotud käesoleva seaduse § 422 lõikes 1 nimetatud reservvõimsuse mehhanismis osalemisega või § 425 lõikes 2 nimetatud saartalitlusvõime tagamise teenuses osalemisega või mis on vajalik süsteemihalduriga sõlmitud pikaajalise sagedusreservide lepingu täitmiseks või süsteemihalduriga sõlmitud tehnilise koostöö ja varustuskindluse tagamise lepingu täitmiseks.“;

**41)** paragrahvi 871 täiendatakse lõikega 73 järgmises sõnastuses:

„(73) Käesoleva paragrahvi lõikes 7 nimetatud tasu ei kohaldata kuni 15 kW netovõimsusega tootmisseadme puhul.“;

**42)** paragrahvi 89 lõikes 31 asendatakse lauseosa „kui muutmise vajadus tuleneb õigusaktide muutmisest“ sõnadega „käesoleva seaduse § 531 lõikes 1 nimetatud tasakaalustamisvõimsuse kulu ulatuses.“;

**43)** paragrahvi 89 lõikes 4 asendatakse sõnad „tulenevalt õigusaktist“ sõnadega „käesoleva paragrahvi lõikest 31 tulenevalt“;

**44)** paragrahvi 90 täiendatakse lõigetega 14 ja 15 järgmises sõnastuses:

„(14) Kui füüsilisest isikust tarbija on võrguettevõtja suhtes algatanud vaidluse kohtuvälise lahendamise menetluse, ei või võrguettevõtja vaidluse esemeks olevate faktiliste asjaolude tõttu katkestada tarbija võrguühendust. Võrguettevõtja võib võrguühenduse katkestada käesoleva paragrahvi lõigetes 1–4 ja 7–9 sätestatud korras, kui tarbija kaebus jäetakse menetlusse võtmata või rahuldamata.

(15) Kui võrguettevõtja on loovutanud võrguteenuse tasu võlgnevuse müüjale, võib müüja esitada võrguettevõtjale taotluse katkestada võrguühendus käesoleva paragrahvi lõigetes 1–4 ja 7–9 sätestatud korras. Võrguettevõtjal on õigus jätta nimetatud taotlus rahuldamata või lükata võrguühenduse katkestamine edasi.“;

**45)** paragrahvi 92 täiendatakse lõikega 42 järgmises sõnastuses:

„(42) Kui füüsilisest isikust tarbija on müüja suhtes algatanud vaidluse kohtuvälise lahendamise menetluse, ei või müüja vaidluse esemeks olevate faktiliste asjaolude tõttu elektrilepingut üles öelda. Müüja võib elektrilepingu üles öelda käesolevas paragrahvis sätestatud korras, kui tarbija kaebus jäetakse menetlusse võtmata või rahuldamata.“;

**46)** paragrahvi 93 täiendatakse lõikega 42 järgmises sõnastuses:

„(42)Käesoleva seaduse §-s 651 sätestatud nõuete täitmise üle teeb järelevalvet Tarbijakaitse ja Tehnilise Järelevalve Amet.“;

**47)** paragrahvi 93 lõike 6 punkti 11 täiendatakse pärast tekstiosa „1227/2011“ tekstiosaga „energia hulgimüügituru terviklikkuse ja läbipaistvuse kohta (ELT L 326, 08.12.2011, lk 1–16)“;

**48)** paragrahvi 93 lõiget 6 täiendatakse punktiga 81 järgmises sõnastuses:

„81) kontrollib ilma üksikute tarnijate positsioone või riskimaandusstrateegiaid eraldi läbi vaatamata, kas käesoleva seaduse § 43 lõikes 3 nimetatud riskimaandusstrateegia on kasutusele võetud;“;

**49)** paragrahvi 93 lõike 6 punkt 221 muudetakse ja sõnastatakse järgmiselt:

„221) jälgib, et turuosalised ei seaks omatoodetud elektrienergia tarbimisele, hajutatud energiatootmisele ja selle võrguga ühendamisele, energiajagamisele ning taastuvenergia- ja energiakogukondade arendamisele takistusi ega piiranguid;“;

**50)** paragrahvi 93 lõiget 6 täiendatakse punktiga 30 järgmises sõnastuses:

„30) hindab põhivõrguettevõtja taotlusel, kas sündmus, kus põhivõrguettevõtja piiras pikaajalisi ülekandeõigusi, on käsitatav vääramatu jõuna vastavalt Euroopa Parlamendi ja nõukogu määruse (EL) 2016/1719, millega kehtestatakse võimsuse jaotamise forvardturu eeskiri (ELT L 259, 27.09.2016, lk 42–68), artiklile 56.”;

**51)** paragrahvi 93täiendatakse lõikega 12 järgmises sõnastuses:

„(12) Konkurentsiametil on Euroopa Parlamendi ja nõukogu määruse (EL) 1227/2011 nõuete täitmise üle järelevalve teostamisel lisaks käesoleva paragrahvi lõikes 6 sätestatule kõik nimetatud määruses sätestatud õigused. Konkurentsiamet võib avalikustada teabe nimetatud määruses sätestatud kohustuse rikkumise eest määratud karistuse kohta oma veebilehel sama määruse artikli 18 punkti 6 kohaselt.“;

**52)** paragrahvi 94 täiendatakse lõikega 3 järgmises sõnastuses:

„(3) Tarbijakaitse ja Tehnilise Järelevalve Amet võib käesolevas seaduses sätestatud riikliku järelevalve teostamiseks kohaldada korrakaitseseaduse §-des 30, 31, 32, 49, 50, 51, 52 ja 53 sätestatud riikliku järelevalve erimeetmeid korrakaitseseaduses sätestatud alusel ja korras.“;

**53)** paragrahvi 95 lõike 4 teine ja kolmas lause tunnistatakse kehtetuks;

**54)** paragrahvi 95 täiendatakse lõigetega 41–43 järgmises sõnastuses:

„(41) Käesoleva paragrahvi lõikes 4 nimetatud sunniraha ülemmäär on füüsilise isiku puhul kuni 5000 eurot.

(42) Ettekirjutusega pandud kohustuse täitmata jätmise või mittenõuetekohase täitmise korral on käesoleva paragrahvi lõikes 4 nimetatud sunniraha ülemmäär juriidilise isiku puhul kuni 100 000 eurot või kuni 15 protsenti tema aastasest kogukäibest vastavalt viimasele kättesaadavale juhtorgani kinnitatud raamatupidamise aastaaruandele. Kui juriidiline isik on emaettevõtja või sellise emaettevõtja tütarettevõtja, kes peab koostama konsolideeritud raamatupidamise aruandeid, siis on käesoleva lõike eelmises lauses nimetatud kogukäive kas aastane kogukäive või asjaomase tululiigi kogukäive viimase kättesaadava konsolideeritud raamatupidamise aastaaruande järgi, mille on heaks kiitnud kõrgeima taseme emaettevõtja juhtimisorgan.

(43) Käesoleva paragrahvi lõikes 4 nimetatud ettekirjutusega pandud kohustuse täitmata jätmise korral on sunniraha ülemmäär käesoleva seaduse §-s 181 sätestatud nõuete rikkumise korral põhivõrguettevõtja puhul üheksa miljonit eurot, kusjuures ettekirjutusega taotletava eesmärgi saavutamiseks rakendatav sunniraha ei või kokku ületada üheksat miljonit eurot.“;

**55)** paragrahvi 95 täiendatakse lõikega 6 järgmises sõnastuses:

„(6) Käesoleva seaduse § 651 nimetatud kohustuse täitmise tagamiseks on Tarbijakaitse ja Tehnilise Järelevalve Ametil õigus teha võrguettevõtjale või võrguteenuse kasutajale ettekirjutus, mille täitmata jätmise korral on asendustäitmise ja sunniraha seaduses sätestatud korras rakendatava sunniraha ülemmäär füüsilise isiku puhul 5000 eurot ja juriidilise isiku puhul kuni 100 000 eurot või kuni 15 protsenti tema aastasest kogukäibest vastavalt viimasele kättesaadavale juhtorgani kinnitatud raamatupidamise aastaaruandele.“;

**56)** paragrahvi 1011 lõikes 2 asendatakse arv „3200“ arvuga „400 000“;

**57)** paragrahv 1014 tunnistatakse kehtetuks;

**58)** seadust täiendatakse §-dega 1016–10110 järgmises sõnastuses:

„**§ 1016. Siseteabel põhineva kauplemise keelu rikkumine**

(1) Euroopa Parlamendi ja nõukogu määruse (EL) nr 1227/2011 artiklis 3 sätestatud nõuete täitmata jätmise eest –

karistatakse rahatrahviga kuni 5 000 000 eurot, kuid mitte rohkem kui 20 protsenti füüsilise isiku eelmise kalendriaasta sissetulekust ja mitte vähem kui väärteo tulemusel teenitud kasule vastav summa.

(2) Sama teo eest, kui selle on toime pannud juriidiline isik, –

karistatakse rahatrahviga kuni 15 protsenti juriidilise isiku või tema konsolideerimisgrupi konsolideeritud käibest, kuid mitte vähem kui väärteo tulemusel teenitud kasule vastav summa.

**§ 1017. Siseteabe avaldamise kohustuse rikkumine**

(1) Euroopa Parlamendi ja nõukogu määruse (EL) nr 1227/2011 artiklis 4 sätestatud nõuete täitmata jätmise eest –

karistatakse rahatrahviga kuni 1 000 000 eurot, kuid mitte rohkem kui 20 protsenti füüsilise isiku eelmise kalendriaasta sissetulekust ja mitte vähem kui väärteo tulemusel teenitud kasule vastav summa.

(2) Sama teo eest, kui selle on toime pannud juriidiline isik, –

karistatakse rahatrahviga kuni kaks protsenti juriidilise isiku või tema konsolideerimisgrupi konsolideeritud käibest, kuid mitte vähem kui väärteo tulemusel teenitud kasule vastav summa.

**§ 1018. Elektri hulgimüügituruga manipuleerimise keelu rikkumine**

(1) Euroopa Parlamendi ja nõukogu määruse (EL) nr 1227/2011 artiklis 5 sätestatud nõuete täitmata jätmise eest –

karistatakse rahatrahviga kuni 5 000 000 eurot, kuid mitte rohkem kui 20 protsenti füüsilise isiku eelmise kalendriaasta sissetulekust ja mitte vähem kui väärteo tulemusel teenitud kasule vastav summa.

(2) Sama teo eest, kui selle on toime pannud juriidiline isik, –

karistatakse rahatrahviga kuni 15 protsenti juriidilise isiku või tema konsolideerimisgrupi konsolideeritud käibest, kuid mitte vähem kui väärteo tulemusel teenitud kasule vastav summa.

**§ 1019. Registreerimisnõude rikkumine**

(1) Euroopa Parlamendi ja nõukogu määruse (EL) nr 1227/2011 artiklis 9 sätestatud nõuete täitmata jätmise eest –

karistatakse rahatrahviga kuni 500 000 eurot, kuid mitte rohkem kui 20 protsenti füüsilise isiku eelmise kalendriaasta sissetulekust ja mitte vähem kui väärteo tulemusel teenitud kasule vastav summa.

(2) Sama teo eest, kui selle on toime pannud juriidiline isik, –

karistatakse rahatrahviga kuni üks protsent juriidilise isiku või tema konsolideerimisgrupi konsolideeritud käibest, kuid mitte vähem kui väärteo tulemusel teenitud kasule vastav summa.

**§ 10110. Ametialaselt tehinguid vahendavate või täitvate isikute kohustuste rikkumine**

(1) Euroopa Parlamendi ja nõukogu määruse (EL) nr 1227/2011 artiklis 15 sätestatud nõuete täitmata jätmise eest –

karistatakse rahatrahviga kuni 1 000 000 eurot, kuid mitte rohkem kui 20 protsenti füüsilise isiku eelmise kalendriaasta sissetulekust ja mitte vähem kui väärteo tulemusel teenitud kasule vastav summa.

(2) Sama teo eest, kui selle on toime pannud juriidiline isik, –

karistatakse rahatrahviga kuni kaks protsenti juriidilise isiku või tema konsolideerimisgrupi konsolideeritud käibest, kuid mitte vähem kui väärteo tulemusel teenitud kasule vastav summa.“;

**59)** paragrahvi 103 lõikes 1 asendatakse arv „100“ arvuga „300“;

**60)** paragrahvi 103 lõikes 2 asendatakse arv „1300“ arvuga „400 000“;

**61)** seadust täiendatakse §-ga 1031 järgmises sõnastuses:

„**§ 1031. Andmete esitamise nõude rikkumine**

(1) Euroopa Parlamendi ja nõukogu määruse (EL) nr 1227/2011 artiklis 8 sätestatud nõuete täitmata jätmise eest –

karistatakse rahatrahviga kuni 500 000 eurot, kuid mitte rohkem kui 20 protsenti füüsilise isiku eelmise kalendriaasta sissetulekust ja mitte vähem kui väärteo tulemusel teenitud kasule vastav summa.

(2) Sama teo eest, kui selle on toime pannud juriidiline isik, –

karistatakse rahatrahviga kuni üks protsent juriidilise isiku või tema konsolideerimisgrupi konsolideeritud käibest, kuid mitte vähem kui väärteo tulemusel teenitud kasule vastav summa.“;

**62)** paragrahvi 105 lõikes 2 asendatakse arv „3200“ arvuga „400 000“;

**63)** paragrahvi 106 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Käesolevas peatükis sätestatud väärtegude aegumistähtaeg on viis aastat.“;

**64)** paragrahvi 1113 lõige 171 muudetakse ja sõnastatakse järgmiselt:

„(171) Käesoleva seaduse § 871 lõike 6 esimest, kolmandat ja viiendat lauset, sama paragrahvi lõiget 64, lõike 7 esimest lauset ning lõiget 73 rakendatakse tagasiulatuvalt alates 2023. aasta 17. märtsist.“;

**65)** paragrahvi 1113 lõige 18 muudetakse ja sõnastatakse järgmiselt:

„(18) Käesoleva seaduse § 871 lõigetes 6 ja 7 nimetatud tasu rakendatakse riikliku julgeoleku tagamise eesmärgil kehtestatud piirangute piirkonnas 2023. aasta 17. märtsi seisuga elektrienergia tootmiseks sõlmitud võrgu- või liitumislepingu suhtes alates 2025. aasta 1. jaanuarist, kui § 871 lõikes 4 nimetatud periood on möödunud ning piirangud on kõrvaldatud. Seda tasu rakendatakse 2023. aasta 17. märtsi seisuga rajatud ja võrguga ühendatud tootmisseadme või uue tootmisseadme suhtes, mille rajamist riikliku julgeoleku tagamise eesmärgil kehtestatud piirang ei takista.“;

**66)** paragrahvi 1113 täiendatakse lõikega 31 järgmises sõnastuses:

„(31) Süsteemihaldur loob andmevahetusplatvormile funktsionaalsuse ja määrab kindlaks arvelduspõhimõtted käesoleva seaduse § 583 lõikes 4 nimetatud tarbimiskoha piires ja mõõtepunktide üleselt elektrienergia jagamises osalemiseks. Andmete esitamise eest vastutab võrguettevõtja.“;

**67)** paragrahvi 1113 täiendatakse lõikega 32 järgmises sõnastuses :

„(32) Käesoleva seaduse § 761 lõikes 2 nimetatud konkursi peab võrguettevõtja korraldama alates 2027. aasta 1. juunist jõustuvate lepingute sõlmimiseks.“;

**68)** paragrahvi 1113 täiendatakse lõikega 33 järgmises sõnastuses:

„(33) Enne 2026. aasta 1. mai algatatud väärtegude kohtuvälised menetlused menetletakse lõpuni menetluse alustamise ajal kehtinud õigusaktide kohaselt.“;

**69)** paragrahvi 1113 täiendatakse lõikega 34 järgmises sõnastuses:

„(34) Käesoleva seaduse § 65 lõikeid 13–14 rakendatakse alates 2027. aasta 1. jaanuarist.“;

**70)** seaduse normitehnilist märkust täiendatakse tekstiosaga „Euroopa Parlamendi ja nõukogu direktiiv (EL) 2024/1711, millega muudetakse direktiive (EL) 2018/2001 ja (EL) 2019/944 seoses liidu elektrituru korralduse parandamisega (ELT L, 2024/1711, 26.06.2024).“.

**§ 2. Maagaasiseaduse muutmine**

Maagaasiseaduses tehakse järgmised muudatused:

**1)** paragrahvi 372täiendatakse lõikega 21 järgmises sõnastuses:

„(21) Konkurentsiametil on Euroopa Parlamendi ja nõukogu määruse (EL) 1227/2011 nõuete täitmise üle järelevalve teostamisel kõik nimetatud määruses sätestatud õigused. Konkurentsiamet võib avalikustada teabe nimetatud määruses sätestatud kohustuse rikkumise eest määratud karistuse kohta oma veebilehel määruse artikli 18 lõike 6 kohaselt.“;

**2)** paragrahvi 382 tekst loetakse lõikeks 1 ning lõike 1 teine lause tunnistatakse kehtetuks;

**3**) paragrahvi 382 täiendatakse lõigetega 2–4 järgmises sõnastuses:

„(2) Lõikes 1 nimetatud sunniraha ülemmäär on füüsilise isiku puhul kuni 5000 eurot.

(3) Ettekirjutusega pandud kohustuse täitmata jätmise või mittenõuetekohase täitmise korral on lõikes 1 nimetatud sunniraha ülemmäär juriidilise isiku puhul kuni 100 000 eurot või kuni 15 protsenti tema aastasest kogukäibest vastavalt viimasele kättesaadavale juhtorgani kinnitatud raamatupidamise aastaaruandele.

(4) Kui käesoleva paragrahvi lõikes 3 nimetatud juriidiline isik on emaettevõtja või sellise emaettevõtja tütarettevõtja, kes peab koostama konsolideeritud raamatupidamise aruandeid, siis on käesoleva lõike eelmises lauses nimetatud kogukäive kas aastane kogukäive või asjaomase tululiigi kogukäive viimase kättesaadava konsolideeritud raamatupidamise aastaaruande järgi, mille on heaks kiitnud kõrgeima taseme emaettevõtja juhtimisorgan.“;

**4)** paragrahv 442 tunnistatakse kehtetuks;

**5)** seadust täiendatakse §-dega 448–4413 järgmises sõnastuses:

„**§ 448. Siseteabel põhineva kauplemise keelu rikkumine**

(1) Euroopa Parlamendi ja nõukogu määruse (EL) nr 1227/2011 artiklis 3 sätestatud nõuete täitmata jätmise eest –

karistatakse rahatrahviga kuni 5 000 000 eurot, kuid mitte rohkem kui 20 protsenti füüsilise isiku eelmise kalendriaasta sissetulekust ja mitte vähem kui väärteo tulemusel teenitud kasule vastav summa.

(2) Sama teo eest, kui selle on toime pannud juriidiline isik, –

karistatakse rahatrahviga kuni 15 protsenti juriidilise isiku või tema konsolideerimisgrupi konsolideeritud käibest, kuid mitte vähem kui väärteo tulemusel teenitud kasule vastav summa.

**§ 449. Siseteabe avaldamise kohustuse rikkumine**

(1) Euroopa Parlamendi ja nõukogu määruse (EL) nr 1227/2011 artiklis 4 sätestatud nõuete täitmata jätmise eest –

karistatakse rahatrahviga kuni 1 000 000 eurot, kuid mitte rohkem kui 20 protsenti füüsilise isiku eelmise kalendriaasta sissetulekust ja mitte vähem kui väärteo tulemusel teenitud kasule vastav summa.

(2) Sama teo eest, kui selle on toime pannud juriidiline isik, –

karistatakse rahatrahviga kuni kaks protsenti juriidilise isiku või tema konsolideerimisgrupi konsolideeritud käibest, kuid mitte vähem kui väärteo tulemusel teenitud kasule vastav summa.

**§ 4410. Gaasi hulgimüügituruga manipuleerimise keelu rikkumine**

(1) Euroopa Parlamendi ja nõukogu määruse (EL) nr 1227/2011 artiklis 5 sätestatud nõuete täitmata jätmise eest –

karistatakse rahatrahviga kuni 5 000 000 eurot, kuid mitte rohkem kui 20 protsenti füüsilise isiku eelmise kalendriaasta sissetulekust ja mitte vähem kui väärteo tulemusel teenitud kasule vastav summa.

(2) Sama teo eest, kui selle on toime pannud juriidiline isik, –

karistatakse rahatrahviga kuni 15 protsenti juriidilise isiku või tema konsolideerimisgrupi konsolideeritud käibest, kuid mitte vähem kui väärteo tulemusel teenitud kasule vastav summa.

**§ 4411. Registreerimisnõude rikkumine**

(1) Euroopa Parlamendi ja nõukogu määruse (EL) nr 1227/2011 artiklis 9 sätestatud nõuete täitmata jätmise eest –

karistatakse rahatrahviga kuni 500 000 eurot, kuid mitte rohkem kui 20 protsenti füüsilise isiku eelmise kalendriaasta sissetulekust ja mitte vähem kui väärteo tulemusel teenitud kasule vastav summa.

(2) Sama teo eest, kui selle on toime pannud juriidiline isik, –

karistatakse rahatrahviga kuni üks protsent juriidilise isiku või tema konsolideerimisgrupi konsolideeritud käibest, kuid mitte vähem kui väärteo tulemusel teenitud kasule vastav summa.

**§ 4412. Ametialaselt tehinguid vahendavate või täitvate isikute kohustuste rikkumine**

(1) Euroopa Parlamendi ja nõukogu määruse (EL) nr 1227/2011 artiklis 15 sätestatud nõuete täitmata jätmise eest –

karistatakse rahatrahviga kuni 1 000 000 eurot, kuid mitte rohkem kui 20 protsenti füüsilise isiku eelmise kalendriaasta sissetulekust ja mitte vähem kui väärteo tulemusel teenitud kasule vastav summa.

(2) Sama teo eest, kui selle on toime pannud juriidiline isik, –

karistatakse rahatrahviga kuni kaks protsenti juriidilise isiku või tema konsolideerimisgrupi konsolideeritud käibest, kuid mitte vähem kui väärteo tulemusel teenitud kasule vastav summa.

**§ 4413. Andmete esitamise nõude rikkumine**

(1) Euroopa Parlamendi ja nõukogu määruse (EL) nr 1227/2011 artiklis 8 sätestatud nõuete täitmata jätmise eest –

karistatakse rahatrahviga kuni 500 000 eurot, kuid mitte rohkem kui 20 protsenti füüsilise isiku eelmise kalendriaasta sissetulekust ja mitte vähem kui väärteo tulemusel teenitud kasule vastav summa.

(2) Sama teo eest, kui selle on toime pannud juriidiline isik, –

karistatakse rahatrahviga kuni üks protsent juriidilise isiku või tema konsolideerimisgrupi konsolideeritud käibest, kuid mitte vähem kui väärteo tulemusel teenitud kasule vastav summa.“;

**6)** paragrahvi 45 tekst loetakse lõikeks 1 ja paragrahvi täiendatakse lõikega 2 järgmises sõnastuses:

„(2) Käesolevas peatükis sätestatud väärtegude aegumistähtaeg on viis aastat.“;

**7)** seadust täiendatakse §-ga 487 järgmises sõnastuses:

„**§ 487. Enne 2026. aasta 1. maid algatatud väärtegude menetlemine**

Enne 2026. aasta 1. maid algatatud väärtegude kohtuvälised menetlused menetletakse lõpuni menetluse alustamise ajal kehtinud õigusaktide kohaselt.“.

**§ 3. Riigihangete seaduse muutmine**

Riigihangete seaduse § 154 lõige 2 muudetakse ja sõnastatakse järgmiselt:

„(2) Tegevuse avatus otsesele konkurentsile määratakse Euroopa Parlamendi ja nõukogu direktiivi 2014/25/EL artikli 35 kohaselt Rahandusministeeriumi või hankija taotluse alusel.“.

**§ 4. Tööstusheite seaduse muutmine**

**Tööstusheite seaduses tehakse järgmised muudatused:**

**1)** paragrahvi 44 täiendatakse lõigetega 71–73 järgmises sõnastuses:

“(71) Erandina käesoleva paragrahvi lõigetes 3 ja 5 sätestatust võib loa andja kriisi korral kirjalikult lubada kompleksloas määratud heite piirväärtustest leebemad heite piirväärtused. Leebemaid heite piirväärtusi määratakse kriisi korral vaid juhul, kui kriisi on põhjustanud käitaja ja riigi kontrolli alt väljas olevad erakorralised asjaolud, mis põhjustavad raskeid häireid või nappust seoses:

1) energiavarustusega, kui energiavarustuskindluse tagamiseks on olemas ülekaalukas avalik huvi;

2) ressursside, materjalide või seadmetega, mis on käitajale vajalikud avalikes huvides olevaks tegevuseks kooskõlas kohaldatavate heite piirväärtustega, või

3) oluliste ressursside, materjalide või seadmetega, kui toodang kompenseerib sellist nappust või selliseid häireid rahvatervise või avaliku julgeolekuga seotud põhjustel või muudel ülekaalukatel avaliku huviga seotud põhjustel.

(72) Käesoleva paragrahvi lõike 71 kohaldamisel loa andja:

1) esitab erandi andmise otsuses erandi kohaldamise ja määratud nõuete põhjendused;  
2) määrab erandi andmise otsuses erandi kestvuse piires kohalduvad omaseire nõuded;  
3) tagab, et ei tekitata saastatust ning kõik vähem saastavad meetmed on ammendunud;

(73) Käesoleva paragrahvi lõike 71 kohase erandi võib loa andja määrata kuni tavapäraste tarnetingimuste taastamiseni või energiavarustusele, ressurssidele, materjalidele või seadmetele alternatiivi leidmiseni, kuid mitte kauemaks kui kolmeks kuuks. Kui erandi tegemist õigustavad põhjused püsivad, võib erandit pikendada kuni kolme kuu võrra.”;

**2)** paragrahvi 63 lõike 1 punkti 3 täiendatakse pärast arvu “6” tekstiosaga “või 61”.

**§ 5. Seaduse jõustumine**

(1) Käesoleva seaduse § 1 punktid 47, 51, 53, 54, 56–63, 68 ja § 2 jõustuvad 2026. aasta 1. mail.

(2) Käesoleva seaduse § 1 punktid 23, 28 ja 66 jõustuvad 2028. aasta 31. märtsil.

Lauri Hussar

Riigikogu esimees

Tallinn, „….“ ……………. 2025

Algatab Vabariigi Valitsus

(allkirjastatud digitaalselt)